**О Т Ч Е Т**

**ЗА ИЗВЪРШЕНАТА ДЕЙНОСТ НА НЧ „ХРИСТО БОТЕВ – 1874 г.“ с. РУПКИТЕ**

 **ЗА 2020 год.**

 КУЛТУРНО-МАСОВА ДЕЙНОСТ

 По традиция дейността на читалището по културния календар започва на 21.01- с Бабин ден. Тази година си имахме млада баба и прабаба. Ритуала по поливане на бабата-акушерка се представи с веселие и настроение. Самодейците създадоха празнична атмосфера с шеговити песни, закачки и приказки. Двете баби получиха подобаващи грамоти и скромни подаръци, а заедно, всички баби почерпиха за здравето на своите внуци и правнуци.

 За 147 год. от обесването на Апостола на свободата, читалището потърси съдействие от Военен клуб Чирпан. С тях имаме сключено споразумение за сътрудничество. Ползвахме техен тематичен снимков материал във вид на табло. Кратък материал се представи за живота на Левски, а повече се наблегна на исторически факти за опитите да бъде освободен. Стихове рецитираха самодейците, а присъстващите от клуба на Русофилите разказаха кратки интересни прочетни истории.

 За Деня на самодееца читалището организира посещение на театралната постановка „Няма места“ представена във Военен клуб – Чирпан. Подарихме на самодейците тази иронична и свежа българска комедия – за неуморния труд и отличното представяне на ФГ „Броеница“ през 2019год.

 Трети март – най-българския празник – почетохме на открито пред паметника на Войнишката майка в селото ни. Украсихме тематично импровизирана сцена. Самодейците изпълниха патриотични песни, децата рецитираха стихове за 3-ти март, бе прочетено подходящо слово , а за финал авторско тематично стихотворение на един рупченец. Поднесоха се цветя. Има снимков материал на F страницата на ч-щето.

 При създалата се несигурност заради вируса избързахме с празника на жената – 8 март. При определени условия ползвахме малка зала в заведение в Чирпан. Въпреки, че и дамите не бяха много както друга година , съобразявайки се с обстановката, с настроение и задоволство се веселиха 18 жени. По сценарий : председателите на читалище и дамски клуб поздравиха жените, песни от самодейците / групово и индивидуално/, стихове за майката, хумористични сценки и подарък за всяка жена – цвете. Ами беше си празнично.

 И започна пандемията със забраните и в последствие с ограниченията.

 Пропуснахме ежегодния Великденски празник – пролетен, цветен, пъстър, очакван от хората. Но пък си „сътворихме“ прекрасен любителски видеоклип, с който поздравихме всички приятели на читалището във Фейсбук. Пропуснахме и 9 май – Денят на победата. Всяка година читалището с клуба на Русофилите отбелязва подобаващо този ден.

 По повод Международният ден на музеите група читалищни членове посетихме Етнографска къща с.Спасово, където бяха изложени картини на спасовски художници. След строгите ограничения на културна дейност, това което видяхме ни хареса и впечатли, а и самите художници се оказаха познати лица на нас посетителите.

 В края на месец май, по покана на читалището на с.Спасово, фолклорната ни група участва с народни песни и рецитация на едно дете в концертната програма при честване 150 години на НЧ „ Пробуждане-1870“.

 Празник на читалището ни е 2 юни. Пак на вън пред паметника на Войнишката майка, на импровизирана украсена сцена , самодейци и деца с празнична програма от песни за България и стихове за Ботев изразиха преклонението си пред подвига на героите. Рупченци сведоха глави в знак на признателност. Кратка част от празничната програма посветихме и на 24 май. За да се чувстват всички участници в празника, накрая изпяхме заедно „Де е България“. Любителски клип има на страницата на читалището.

 От практиката през миналата година се убедихме, че когато певческата група има изява, без значение дали е с конкурсен характер или не, и умело в програмата се вмъква рецитация на подходящи, тематични стихове от деца, публиката приема с възторг и умиление малките самодейци. А и самите деца се впечатляват много от „ живота“ на самодейците. И за напред ще продължаваме така само да има фолкл.празници.

През летните месеци работата ни е насочена към децата, които са във ваканция на село. Четат се само книги, които са нужни в програмите на училище. Книги, които ги нямаме в наличност - закупуваме, или сваляме кратки материали за прочит от Интернет. Децата знаят, че читалището е отворено всеки ден и винаги могат да го ползват като място за общуване помежду си в рамките на работното време. Предоставени са развлекателни игри и помагала за рисуване. Тази година РБ Стара Загора предложи помощ - презентации по актуални теми за деца. Ще ни бъдат от голяма полза, а е и нещо ново, различно. Могат да се провеждат навън и можем да включим родителите /или бабите/. В повечето от времето се водим от желанието и интереса на децата . Ще закупим два стелажа, защото библиотечния фонд се увеличава и част от него ще трябва да се пренареди .

 През горещите месеци работата с жените от дамския клуб също е изнесена навън. Има такова подходящо място в парка, където продължаваме с литературните утра . Веднъж седмично се чете, коментира, обсъжда тема, за която сме сигурни че ще бъде интересна за хората.Това се отчита като библиотечна дейност, освен книгите които се заемат. Така е през цялата година.

 По културният календар се ангажираме с традиционните чествания.

 - Отбелязваме Денят на възрастните хора през октомври. През м.ноември празнуваме по традиция Ден на будителите и Ден на християнското семейство и като финал е Коледния празник за всички от селото.

От предходните години месеците май и юни бяха наситени с фолклорни празници- регионални и национални. Само през 2019г. ФГ „Броеница“ имаше 37 външни изяви и съответно доста изразходвани средства. До края на юни 2020г. участията са сведени до минимум и тези спестени средства пренасочихме за ремонт на източната фасадна стена на читалището и закупуването на принтер /мултимедия/, защото с наличния имаме от доста време технически проблеми.

 За този отчетен период библиотеката има 56 читатели и заети книги и периодични издания 1184. В периода на ограничения библиотеката затвори за 10 дни- отпуск. През другото време библиотечният работник по свое желание разнасяше книги по домовете на читатели като се спазваха противоепидемните изисквания: маска, ръкавици , върната книга 72 часа под карантина / отделена от общия фонд/ . Ползваната работна площ се почистваше с дезинфектант. Направи се прочистване /бракуване/ на библиотечния фонд. Подготвихме проект за книги към МК „Българските библиотеки – съвременни центрове за информираност и култура“.

 Към читалището от 15 години съществува дамски клуб „Българка“. Веднъж седмично за сбирките на дамите библиотеч. работник подготвя различни прочетни материали свързани с исторически дати и събития, годишнини на известни личности, актуални теми и др., като се подбират интересни материали от интернет или се ползват подходящи книги от библиотечния фонд. Според съдържанието на темата посещение има и от членовете на клуб Русофили. През годината са проведени 29 литературни утра. През месеците октомври, ноември и декември дейността на читалището беше насочена изключително към онлайн прояви.

 През този период ЧН и ПК имат проведени 6 заседания, като двете бяха специално за пандемията, а другите по текущи въпроси.

 Работи 1 библиотечен работник на трудов договор, със 7 години стаж .

Желанието на читалищните деятели и самодейци да работят на ползу роду е живителната течност в читалищния организъм. И всичкото това безкористно и само в обществен интерес.

Нека да обединим усилията си в пропагандирането на нашите идеи и решаването на нашите проблеми.

|  |  |
| --- | --- |
| **Онлайн Конкурси 2020г.** | **Община** |
| Коледна рисунка | Чирпан |
| за изработване на коледна картичка | Добрич |
| за детска рисунка Коледа и Нова година | Шумен |
| Празник на райската ябълка | с. Хрищени |
| „Моята мечта за Коледа“ | Шумен |
| „Моята Коледа-2020“ | Кюстендил |
| „Зимни фантазии“ | Ардино |
| „Магията на Коледа и Нова година“ | с. Разлив, общ.Правец |

|  |  |
| --- | --- |
| „Коледна магия“ | Сливен |
| „Коледни вълшебства“ | Стара Загора |
| „Какво си пожелавам за Коледа“ | София |
| „Коледни звездици“ | Бургас |
| „Ще обичам аз от сърце таз земя и тоз народ“ | Стара Загора |
| „От Игнажден до Коледа“ | с. Хрищени,общ.Ст.Загора |
| Поетичен к-с „Наздравица за любовта“ | Асеновград |
| Фотоконкурс „Коледа в къщи“ | Брезово |
| „Коледна звезда“ | с.Белица,общ.Тутракан  |
| „Моето семейство“ | Търговище |
| „Приказна зимна ваканция“ | София |

Заснемане на кулинарен филм за телевизионното предаване „В КУХНЯТА НА БАБА“ към Дестинация БГ –

участваме с: грис халва, свински дроб по селски, празена чорба с маслини и суджукова каша.

 Изготвил: М.Манчева Председател: Златка Делева